अनंतनाग में आतंकियों ने सुरक्षा बलों पर की गोलीबारी, दो दिन पहले सोपोर में भी किया था हमला
जम्मू-कश्मीर के अनंतनाग जिले में सोमवार को सुरक्षा बलों के एक गश्ती दल पर आतंकवादियों ने गोलीबारी की। पुलिस ने यह जानकारी दी।
श्रीनगर: जम्मू-कश्मीर के अनंतनाग जिले में सोमवार को सुरक्षा बलों के एक गश्ती दल पर आतंकवादियों ने गोलीबारी की। पुलिस ने यह जानकारी दी। उन्होंने बताया कि इस घटना में किसी के हताहत होने की सूचना नहीं है। एक पुलिस अधिकारी ने बताया, ‘‘अनंतनाग जिले में खुशीपोरा-अचाबल में आतंकवादियों ने सुरक्षा बलों के गश्ती दल पर गोलीबारी की।’’गौरतलब है कि हाल ही में दो दिन पहले 12 जून को सोपोर में आतंकवादियों ने पुलिस और सीआरपीएफ के जवानों पर हमला किया था, जिसमें पुलिस के दो जवान शहीद हो गए थे। इतना ही नहीं, आतंकियों की फायरिंग के चलते दो नागरिकों की भी मौत हो गई थी। वहीं, गोलीबारी में दो जवान घायल हो गए थे।